b'\n_START_ARTICLE_\nKitolov\n_START_PARAGRAPH_\nKitolov je lov na kitove, naj\xc4\x8de\xc5\xa1\xc4\x87e s brodova. Cilj je bio dobivanje trana za gorivo, ali je slu\xc5\xbeio i kao industrijska sirovina. Za razliku od cijenjenog trana, kitovo meso je po\xc4\x8delo igrati neku komercijalnu ulogu tek pred kraj 20. stolje\xc4\x87a. Osim toga, neki ribari misle da bi kitove trebalo desetkovati jer osim bolesti, nemaju prirodnih neprijatelja pa \xc4\x87e destabilizirati ekolo\xc5\xa1ku ravnote\xc5\xbeu.\n_START_SECTION_\nPovijest lova na kitove\n_START_PARAGRAPH_\nNalazi crte\xc5\xbea na stijenama i kostiju na jugu korejskog poluotoka dokazuju, da su na tom podru\xc4\x8dju ljudi lovili kitove jo\xc5\xa1 prije 7.000 godina. Spiljski crte\xc5\xbei na\xc4\x91eni u Skandinaviji tako\xc4\x91er dokazuju vi\xc5\xa1e tisu\xc4\x87lje\xc4\x87a staru tradiciju kitolova u Europi . Sjevernoameri\xc4\x8dki narod starosjedilaca Inuiti tradicionalno i danas izlovljavaju kitove slu\xc5\xbee\xc4\x87i se pri tome kopljem koje bacaju na kita iz kajaka._NEWLINE_Jo\xc5\xa1 u 12. stolje\xc4\x87u su se Baski intenzivno bavili lovom na kitove._NEWLINE_Veliki lov na kitove po\xc4\x8deo je u ranom 17. stolje\xc4\x87u i s vremenom se samo pove\xc4\x87avao tako dugo, dok je zbog velikog pada broja \xc5\xbeivotinja u svjetskim oceanima izgubio na rentabilnosti. Pa i tada su otpori zabrani kitolova bili vrlo jaki._NEWLINE_Kitov tran je bila va\xc5\xbena sirovina za umjetnu rasvjetu. Osim toga od njega su se proizvodili sapun, kreme, juhe, boje, \xc5\xbeelatina ili \xc4\x8dak i jestive masti. U po\xc4\x8detku je bio neophodan i za proizvodnju nitroglicerina. Jo\xc5\xa1 nakon prvog svjetskog rata je vodstvo britanske vojske smatralo, da: "bez kitovog ulja Vlada ne bi mogla dobiti bitku ni za prehranu, ni za municiju"._NEWLINE_Ulje\xc5\xa1ura je lovljena zbog velike koli\xc4\x8dine spermaceta (oko 2 tone) koji se nalazi u istoimenom organu u glavama ove vrste kitova kao i zbog vrlo rijetke mirisne tvari ambre . Ambra je neprobavljivi ostatak lignji u crijevima ulje\xc5\xa1ure, a zbog ugodnog mirisa, ona je u 19. stolje\xc4\x87u bila va\xc5\xbena sirovina u proizvodnji parfema. Spermacet je dobar za proizvodnju svije\xc4\x87a , za \xc4\x8di\xc5\xa1\xc4\x87enje rublja, proizvodnju kozmetike i kao mazivo ._NEWLINE_U po\xc4\x8detku su se kitovi lovili malim, sna\xc5\xbenim \xc4\x8damcima na vesla s posadom od \xc5\xa1est do osam ljudi koji su ga ubijali harpunima i kopljima . Ubijeni kit bi se vukao uz bok broda, skinulo mu se salo, a ostatak ostavio galebovima i ribama ._NEWLINE_Sa pojavom "topa" koji je izbacivao harpun po\xc4\x8deo je i lov na br\xc5\xbee kitove, kao \xc5\xa1to su perajari i plavi kitovi . Glad za gorivom iz kitove masti opala je s pojavom petroleja , ali na \xc5\xbealost kriza koja je tada zahvatila \xc4\x8ditavu tu privrednu granu nije dugo trajala. Pojavio se margarin pa zatim i razdoblje pove\xc4\x87ane potrebe za nitroglicerinom pred po\xc4\x8detak Prvog svjetskog rata zbog proizvodnje municije._NEWLINE_Tek u tridesetim godinama 20. stolje\xc4\x87a shva\xc4\x87eno je, da izlov kitova ugro\xc5\xbeava opstanak ovih velikih \xc5\xbeivotinja. Samo u jednoj sezoni kitolova, 1930/1931 ubijeno je 30.000 plavih kitova , vi\xc5\xa1e od \xc4\x8ditave njihove populacije danas na Zemlji.\n_START_SECTION_\nZa\xc5\xa1tita\n_START_PARAGRAPH_\nJo\xc5\xa1 izme\xc4\x91u dva svjetska rata, Liga naroda je poku\xc5\xa1ala staviti kitove pod za\xc5\xa1titu, i 1935 je stupila na snagu zabrana kitolova, ali je vrijedila samo za njene \xc4\x8dlanice. Kako Engleska i Norve\xc5\xa1ka nisu bile \xc4\x8dlanice Lige naroda, njihove flote kitolovaca su samo imale vi\xc5\xa1e posla za zadovolje glad za sirovinama koja je i dalje trajala._NEWLINE_I danas se, na temelju prigovora konvenciji o zabrani lova na kitove Norve\xc5\xa1ka dozvoljava lov na njih._NEWLINE_Tijekom 20. stolje\xc4\x87a ubijeno je oko 3 milijuna kitova. Ostaje veliko pitanje da li \xc4\x87e se razne vrste kitova uop\xc4\x87e mo\xc4\x87i oporaviti dovoljno da pre\xc5\xbeive ovo sada\xc5\xa1nje stolje\xc4\x87e .'